**Referat FAU- møte 25.05.22**

**Til stede:**

Mari Wigestrand, Joakim Revheim, Abbey, Anne Rosenkilde Christensen og Ida E. Modal.

**Saksliste:**

* Økonomi
* Personell
* Fravær
* Informasjon om sommeren og barnehageopptak
* Sommerfest
* Eventuelt
* **Økonomi**

Det vil bli gitt informasjon om dette på SU-møte 31. mai.

* **Personell**

Ny virksomhetsleder, Eli Mundheim, begynner 1.august. Hun kommer fra Vålands barnehagene, men har også tidligere jobbet i Triade og Smietunet på Tasta.

Det blir noen små endringer på personalkabalen fra høsten, men det blir alltid gjort med barnas beste i tankene. De nye sammensetningene vil bli presentert i sommerbrev fra ledelsen.

* **Fravær**

Lavt fravær sammenlignet med fjorårets fravær. Barnehagen Tasta hadde en topp i januar som skyldes korona, men etter det har det vært stabilt. Både langtids- og korttidsfravær har de siste to månedene ligget under 7,5% som er Stavanger kommunes mål.

Ida forteller at det er godt arbeidsmiljø og en god stemning på huset. Personalet har nylig gjennomført en medarbeiderundersøkelse med gode resultater, og har satt mål for arbeidet de neste to årene.

* **Informasjon om sommeren og barnehageopptak**

Barnehagen Tasta har fylt opp alle ledige plasser. På stor avdeling er det et barn som kommer utenfra, resten blir flyttet opp fra liten avdeling. Alle små har fått plass på stor avdeling. I hovedsak flytter Troll til Rev, og Knøtt til Romling, men i år begynner to av barna fra Knøtt - på Rev. Foreldrene har blitt informert. På småbarn er det 12 nye barn. Barnehagen Tasta har blitt bedt om å holde på disse fra opptak inntil videre.

Fordelingen på avdelingene blir følgende: 18 barn på Romling, 22 på Rev, 12 på Troll, 10 på Knøtt. Det gir 84 3-årsenheter, som er det vanlige i Stavanger. Grunnen til at det er forskjell mellom antall barn på avdelingene er pga. personalesammensettingen.

Ledelsen jobber med feriekabalen. Det etterstrebes - og ser ut til at det skal gå fint - at det er en fast fra hver avdeling gjennom sommeren. Noen uker er avdelingene avdelingsvis sammen, noen andre uker er etasjene sammen og to uker gjennom sommeren er hele huset sammen. Det kan være at det ikke er kjente fra avdelingen på tidlig eller seinvakt, men en kjent vil der være i løpet av dagen. Informasjon om hvor barna skal leveres de ulike ukene vil komme. Det vil også bli hengt opp lapp om hvem som har de ulike vaktene, slik at foreldrene kan forberede barna.

* **Sommerfest**

Det vil bli sommerfest. FAU har møte 1. juni for videre planlegging av denne.

* **Eventuelt**

17.mai fane. Er det noen foreldre i barnehagen som er gode til å sy? Barnehagen Tasta trenger ny 17.mai fane. Barnehagen betaler alle materialene.

Det vil bli gitt informasjon om frokosttilbudet på SU møte 31. mai.